Diari Oficial de la Generalitat Valenciana


Sumari del DOGV 3987, del 26-04-2001 (2001/3241)

ORDRE de 16 de març de 2001, de la Conselleria de Cultura i Educació, per la qual es disposa el funcionament de l'Escuela Oficial de Idiomas de Torrevieja.
-----------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/3241


Data del document
:   16-03-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Torrevieja
    * ensenyament d'idiomes
    * ensenyament públic
    * centre d'ensenyament

ORDRE de 16 de març de 2001, de la Conselleria de Cultura i Educació, per la qual es disposa el funcionament de l'Escuela Oficial de Idiomas de Torrevieja. [2001/3241]
  
El Decret 51/2001, de 13 de març, del Govern Valencià, publicat en el Diari Oficial de la Generalitat Valenciana de 16 de març, pel qual es crea l'Escuela Oficial de Idiomas de Torrevieja, va autoritzar la Conselleria de Cultura i Educació per a dictar les disposicions necessàries per al seu acompliment i desenrotllament.
  
És procedent ordenar l'inici de les activitats del centre de nova creació, determinar els ensenyaments que s'hi impartisquen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Escuela Oficial de Idiomas de Torrevieja, codi 20777939, iniciarà les seues activitats el curs acadèmic 2000/2001.
  
2. El citat curs escolar admetrà matrícula per a cursar ensenyaments del primer curs del primer nivell, Cicle Elemental, d'Alemany, Francés, Valencià i Espanyol per a Estrangers i per als tres primers cursos d'Anglés.
  
3. En cursos successius s'hi implantaran progressivament la resta dels cursos fins a completar el primer nivell dels ensenyaments a què es referix el punt anterior.
  
Segon
  
El director territorial de Cultura i Educació d'Alacant nomenarà l'equip directiu del centre conformement al que s'establix en l'article 14,3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià d'aplicació, amb caràcter supletori, a tots els centres docents que impartisquen qualssevol dels ensenyaments establits en la Llei Orgànica 1/1990, d'Ordenació General del Sistema Educatiu.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A estos efectes, la Direcció Territorial de Cultura i Educació n'efectuarà l'oportuna i raonada proposta.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els diversos òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2000.
  
València, 16 de març de 2001
  
El conseller de Cultura i Educació
  
MANUEL TARANCÓN FANDOS